اکبر خان بوگټي

نواب اکبر خان بوگټی د بلوڅو توکمونو د خپلواکۍ غوښتونکی سرلاری او مشر و. اکبر بوگټى د بلوڅانو يو لوی ټبريز مشر، سياسي مشر او د جمهوري وطن گوند مشر وو. اکبر بوگټي د بلوچستان ولايت والي هم پاتي سوی دی.

 ماشومتوب
اکبر خان بوگټي د نواب محراب خان په کور کې وزېږېدی. د لاهور ايچي سن کالج څخه يې تعليم ترلاسه کړ او وروسته يې د آکسفورډ پوهنتون څخه لوړي زدکړي لاسته راوړې. اکبر خان بوگټي په ١٩۴۰ کې د خپل ټبر مشر وټاکل سو. ورپسې نوموړی په سيند او بلوچستان کې د شاهي جرگې د غړي په توگه ونومول سو، او په کال ۱۹۵۱ کې د بلوچستان ولايت د گورنر جنرل مرستيال وټاکل سو. اکبر خان په ۱۹۵۸ کې د پاکستان په وفاقي کابينې کې وزارت ته هم ورسېدی.

 وژنه 
نواب خان بوګټي په 2006 زیږدیز کال کي د اګسټ پر 26 نېټه هغه مهال ووژل سو کله چي یې د بلوچستان ایالت د دیره بګټي سیمي په یوه غره کي له پاکستاني فوځیانو سره د هغوی په وینا د سولي خبري کولې. نوموړی دې ځای ته وروسته له هغه راغلی وو، کله چي یې د پاکستاني حکومت څخه د بلوڅانو د حق غوښتني له کبله د هغوی سره اختلاف رامنځ ته سو. دیره بوګټي ته تر تګ وروسته نواب خان بوګټي د یو غره په سمڅې (غار) کي ژوند کاوه او کله چي ځیني پاکستاني ځواکونه یادي سمڅې ته د پاکستاني حکومت په وینا د سولي د خبرو لپاره داخل سوه، ورسره سم د سمڅې په دننه کي یوه چاودنه رامنځ ته او نواب خان د خپلو ملګرو او یو شمېر پاکستاني سرتیرو سره ووژل سو.

 نور ولولئ 
 بلوچستان
 بلوڅ ټبرونه
 سرچینې